CELEX: C2006/096/10
Language: et
Date: 2006-04-22 00:00:00
Title: Kohtuasi C-96/06: Eelotsusetaotlus, mille esitas Finanzgericht Hamburg  23. jaanuari 2006.  aasta määrusega kohtuasjas Viamex Agrar Handels GmbH  versus  Hauptzollamt Hamburg-Jonas

22.4.2006   
            
            
               ET
            
            
               Euroopa Liidu Teataja
            
            
               C 96/6
            
         Eelotsusetaotlus, mille esitas Finanzgericht Hamburg 23. jaanuari 2006. aasta määrusega kohtuasjas Viamex Agrar Handels GmbH versus Hauptzollamt Hamburg-Jonas
   (Kohtuasi C-96/06)
   (2006/C 96/10)
   Kohtumenetluse keel: saksa
   Euroopa Ühenduste Kohus on saanud Finanzgericht Hamburg'i 23. jaanuari 2006. aasta määrusega kohtuasjas Viamex Agrar Handels GmbH v. Hauptzollamt Hamburg-Jonas esitatud eelotsusetaotluse, mis saabus kohtukantseleisse 17. veebruaril 2006.
   Finanzgericht Hamburg küsib Euroopa Kohtult eelotsust järgmistes küsimustes:
   
               1.
            
            
               Kas määruse nr 615/98 (1) artikli 5 lõige 3 sisaldab erandit, mille tulemusena on Hauptzollamt'il tõendamiskoormus määruse nr 615/98 artikli 5 lõikes sätestatud tingimuste osas?
            
         
               2.
            
            
               Kui vastus esimesele küsimusele on jaatav, siis kas selleks, et määruse nr 615/98 artikli 5 lõike 3 kohaselt teha järeldus direktiivi täitmata jätmise kohta on vajalik tõendada direktiivi 91/628/EMÜ (2) rikkumist konkreetse juhtumi puhul või pädev asutus on vabastatud tõendamiskoormusest, kui ta tugineb tõendeid esitades asjaoludele, mis üldiselt viitavad tegelikule tõenäosusele, et loomade kaitset vedamise ajal käsitleva direktiivi ei ole täidetud (ka) asjaomase ekspordisaadetise puhul?
            
         
               3.
            
            
               Sõltumata vastustest esimesele ja teisele küsimusele, kas pädeval asutusel on lubatud keelduda määruse nr 615/98 artikli 5 lõike 3 alusel eksporditoetuse maksmisest (täielikult) eksportijale, kui puuduvad ilmingud sellest, et direktiivi 91/628/EMÜ (võimaliku) rikkumise tõttu oli tegelikult asjaomase ekspordisaadetise puhul ohustatud loomade heaolu vedamise ajal?
            
         
      (1)  EÜT L 082, lk 19.
   
      (2)  EÜT L 340, lk 17.